ગુજરાત આવતાં પહેલાં હાર્દિક પટેલે કહ્યું હતું કે હક માગવો એ ગુનો નથી, હક માટેનું અમારું આંદોલન ચાલુ જ રહેશે. હાર્દિકે ગુજરાત આવવા નીકળતાં પહેલાં રાજસ્થાન અને ઉદયપુરની ધરતીને નમન કર્યાં હતાં. તે રાજસ્થાન ફરીથી આવશે તેવું જણાવીને દેશને નવી ઊંચાઇએ લઇ જવા લડત આપવાનો નિર્ધાર વ્યક્ત કર્યો હતો. આજે બપોરે બે વાગ્યે હિંમતનગરમાં હાર્દિક પટેલ જાહેરસભાને સંબોધશે. રાજસ્થાન બોર્ડર પર ચુસ્ત પોલીસ બંદોબસ્ત ગોઠવી દેવાયો છે. રેન્જ આઇજી, એસપી, પાંચ ડીવાયએસપી તથા ૭૦૦થી વધુ પોલીસ જવાનોનો કાફલો ખડકી દેવાયો છે.